er der nogle guidelines for seo og mobile enheder?
en mobil enhed, som en mobiltelefon eller pda, er i princippet ikke anderledes end en almindelig webbrowser. den har bare nogle andre begrænsninger – herunder ikke mindst en noget mindre skærm end de fleste computere.
arbejdet med seo handler om, at optimere den måde søgemaskinerne opfatter dit website på. således har brugernes valg af browser, for eksempel en mobil enhed med en lille skærm og andre begrænsninger, ikke nogen direkte indflydelse på din seo.
det er søgemaskinerne du skal optimere dit website til, for at få gode resultater i søgemaskinerne, ikke de mobile enheder eller almindelige browsere folk bruger.
den søgning som mobile brugere får adgang til via f.eks. google, er grundlæggende set den samme søgemaskine som andre brugere får adgang til. det er dog logisk at de mobile brugere vil være særligt interesseret i links til websites, som de faktisk kan bruge i deres mobile enhed. det er nemlig ikke alle websites det går lige let med.
det ligger uden for denne bogs fokus at komme nærmere ind på, hvordan du gør dit website ordentligt kompatibelt med mobile enheder, men lad mig i denne omgang blot slå fast at det bestemt er muligt.
det er også noget jeg vil anbefale de fleste virksomheder at få lidt fokus på, da der kommer flere og flere mobile brugere i takt med at mange nye mobiltelefoner kan gå på nettet og priserne for det, hos teleselskaberne, er faldende.